Ernst Gombrich

Ernst Hans Josef Gombrich (30. märts 1909 Viin – 3. november 2001 London) oli Austria juudi päritolu Briti kunstiajaloolane, Briti Akadeemia liige, Londoni Ülikooli Warburgi Instituudi direktor (1959–1976). Ta on paljude kultuuri- ja kunstiajalooliste tööde autor, neist tuntuim on 1950. aastal kirjastuses Phaidon ilmunud "The Story of Art" ("Kunsti lugu"), millest 16. väljaanne ilmus 1995. aastal ning mis on tõlgitud enam kui 30 keelde. Tuntud on ka kunstiteaduslik teos "Art and Illusion". Aastatel 1967–1986 ilmus neljaköiteline "Studies in the Art of the Renaissance" ('Renessansikunsti uuringud'). Ernst Gombrich sündis Viinis Austria juudi peres, tema isa oli jurist, ema pianist. Gombrich lõpetas 1933. aastal Viini Ülikooli kunstiajaloo erialal. Tema õppejõudude seas olid tuntud kunstiajaloolased Hans Tietze, Karl Maria Swoboda, Josef Strzygowski ja Julius von Schlosser. Viimase juhendamisel kaitses ta doktoritöö Giulio Romano maneristliku arhitektuuri teemal. Töid avaldama hakkas ta 1930. aastal. 1935. aastal ilmus Austrias tema ajalooteemaline "Eine kurze Weltgeschichte für junge Leser" ("Väike maailma ajalugu noorele lugejale"). 1936. aastal emigreerus Gombrich Suurbritanniasse, kus ta sai töökoha Aby Warburgi rajatud raamatukogus, mis 1933. aastal Inglismaale viidi (1944. aastal asutati selle baasil Londoni Ülikooli Warburgi Instituut). Aastatel 1959–1976 oli ta Warburgi Instituudi direktor. Põhitööd instituudis ühitas ta õppejõu tööga Londoni Ülikoolis: aastatel 1956–1959 oli Londoni Ülikooli kunstiajaloo ja 1959–1976 klassikalise traditsiooni ajaloo professor. 1960 – valiti Briti Akadeemia liikmeks 1964 – valiti Ameerika Kunstide ja Teaduste Akadeemia välisliikmeks 1968 – valiti Ameerika Filosoofiaseltsi välisliikmeks 1972 – rüütlikslöömine (Knight Bachelor) 1975 – Erasmuse preemia 1979 – valiti Baieri Teaduste Akadeemia korrespondentliikmeks 1985 – Balzani auhind 1985 – valiti Ameerika Kunstide ja Kirjanduse Akadeemia välisliikmeks 1988 – valiti Saksa keele ja kirjanduse akadeemia auliikmeks 1994 – Goethe auhind 1935 – Weltgeschichte von der Urzeit bis zur Gegenwart. Viin: (ilmunud ka pealkirja all: Eine kurze Weltgeschichte für junge Leser. Von der Urzeit bis zur Gegenwart.) 1950 – The Story of Art. London: Phaidon 1960 – Art and Illusion. A Study in the Psychology of Pictorial Representation. London: Phaidon 1963 – Meditations on a Hobbyhorse and other Essays on the Theory of Art. London: Phaidon 1967 – Norm and Form. Studies in the Art of the Renaissance. London: Phaidon 1970 – Aby Warburg, an Intellectual Biography. London: The Warburg Institute 1972 – Symbolic Images. 'Studies in the Art of the Renaissance. London: Phaidon 1976 – The Heritage of Apelles. Studies in the Art of the Renaissance. London: Phaidon 1979 – The Sense of Order. a Study in the Psychology of Decorative Art. Oxford: Phaidon 1979 – Ideals & Idols. Essays on Values in History and Art. Oxford: Phaidon 1982 – The Image and the Eye: Further Studies in the Psychology of Pictorial Representation. Oxford: Phaidon 1984 – Tributes. Interpreters of our Cultural Tradition. Oxford: Phaidon 1986 – New Light on Old Masters. Studies in the Art of the Renaissance. London: Phaidon 1987 – Reflections on the History of Art. Views and Reviews. Oxford: Phaidon 1991 – Topics of Our Time. Twentieth-Century Issues in Learning and in Art. London: Phaidon 1999 – The Uses of Images. Studies in the Social Function of Art and Visual Communication. London: Phaidon 2002 – The Preference for the Primitive. Episodes in the History of Western Taste and Art. London: Phaidon 1998 – Kunsti lugu. Tõlkinud Krista Mits ja Juhan Kahk. Kirjastus Avita, Tallinn, 686 lk [1] Ta sai 1947. aastal Suurbritannia kodakondsuse. Tema poeg Richard Gombrich (sündinud 1937) on indoloog ja budoloog, kes on töötanud Oxfordi Ülikoolis professorina. Sir Ernst Gombrich. theguardian.com ERNST H. GOMBRICH (EHRENMITGLIED). deutscheakademie.de The Gombrich Archive. gombrich.co.uk